CELEX: 62012CN0303
Language: el
Date: 2012-06-21 00:00:00
Title: Υπόθεση C-303/12: Αίτηση για την έκδοση προδικαστικής αποφάσεως, την οποία υπέβαλε το Tribunal de première instance de Liège (Βέλγιο) στις 21 Ιουνίου 2012 — Guido Imfeld και Nathalie Garcet κατά État belge

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/18
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de première instance de Liège (Βέλγιο) στις 21 Ιουνίου 2012 — Guido Imfeld και Nathalie Garcet κατά État belge
   (Υπόθεση C-303/12)
   2012/C 287/33
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   
      Προσφεύγοντες: Guido Imfeld και Nathalie Garcet
   
      Καθού: État belge
   
      Προδικαστικά ερωτήματα
   
   Αντίκειται στο άρθρο [39 ΕΚ] το γεγονός ότι το βελγικό φορολογικό καθεστώς, σύμφωνα με τα άρθρα 155 και 134, παράγραφος 1, σημείο 2, του CIR/92, ανεξαρτήτως του αν εφαρμοστεί η με αριθμό Ci.RH.331/575.420 εγκύκλιος της 12ης Μαρτίου 2008, έχει ως συνέπειες ότι τα γερμανικά επαγγελματικά εισοδήματα του προσφεύγοντος, τα οποία απαλλάσσονται κατ’ εφαρμογήν του άρθρου 17 της Συμβάσεως για την αποφυγή της διπλής φορολογίας μεταξύ της Γερμανίας και του Βελγίου, λαμβάνονται υπόψη κατά τον υπολογισμό του βελγικού φόρου, χρησιμεύοντα ως βάση για τη χορήγηση φορολογικών πλεονεκτημάτων που προβλέπονται από τον CIR/92, και ότι το εντεύθεν ευεργέτημα, όπως το απαλλασσόμενο του φόρου ποσό λόγω της οικογενειακής καταστάσεως του προσφεύγοντος, μειώνεται ή χορηγείται σε μικρότερο μέτρο απ’ ό,τι αν αμφότεροι οι προσφεύγοντες είχαν εισοδήματα βελγικής προελεύσεως και αν η προσφεύγουσα, και όχι ο προσφεύγων, είχε τα υψηλότερα εισοδήματα, ενώ στη Γερμανία ο προσφεύγων φορολογείται ως μεμονωμένο άτομο επί των επαγγελματικών του εισοδημάτων και δεν δύναται να τύχει όλων των φορολογικών πλεονεκτημάτων που συνδέονται με την προσωπική και οικογενειακή του κατάσταση, την οποία η γερμανική εφορία λαμβάνει μόνον εν μέρει υπόψη;